ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 203.45 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 2.19 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,03,45,65,325
|
|
అందుబాటులోని నిల్వలు
|
|
2,19,90,090
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 203.45 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 2.19 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
దంతెవాడ లో ఛత్తీస్ గఢ్పోలీసుల పైన జరిగిన దాడి ని ఖండించిన ప్రధాన మంత్రి
దాడి లో ప్రాణాల నుకోల్సోయిన సాహసిక సిబ్బంది కి ఆయన శ్రద్ధాంజలి ని కూడా అర్పించారు
ఛత్తీస్ గఢ్ లోని దంతెవాడ జిల్లా లో ఛత్తీస్ గఢ్ పోలీసుల పైన జరిగిన దాడి ని ప్రధాన మంత్రి శ్రీ నరేంద్ర మోదీ ఖండించారు. దాడి లో ప్రాణాల ను కోల్సోయిన సాహసిక సిబ్బంది కి శ్రీ నరేంద్ర మోదీ శ్రద్ధాంజలి ని సైతం అర్పించారు.
ప్రధాన మంత్రి ఒక ట్వీట్ లో,
‘‘దంతెవాడ లో ఛత్తీస్ గఢ్ పోలీసుల పైన జరిగిన దాడి ని తీవ్రం గా ఖండిస్తున్నాను. దాడి లో ప్రాణాల ను కోల్సోయిన సాహసిక సిబ్బంది కి నేను శ్రద్ధాంజలి ఘటిస్తున్నాను. వారి బలిదానాన్ని సదా స్మరించుకోవడం జరుగుతుంది. ప్రియతముల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకుంటున్నాను. ’’ అని పేర్కొన్నారు.
వాణిజ్యం, పరిశ్రమల మంత్రిత్వ శాఖ
అప్లయిడ్ సైన్స్ అండ్ ఇండస్ట్రియల్ టెక్నాలజీ రంగాలలో సహకారాన్ని పెంపొందించుకోవడం కోసం భారతదేశానికి, దక్షిణ కొరియా కు మధ్య ఎంఒయు పరిశీలన కై మంత్రివర్గానికి నివేదన
అప్లయిడ్ సైన్స్ అండ్ ఇండస్ట్రియల్ టెక్నాలజీ రంగాలలో సహకారానికి గాను భారతదేశానికి, దక్షిణ కొరియా కు మధ్య అవగాహన పూర్వక ఒప్పందం  కుదిరిన విషయాన్ని ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది. ఈ ఎంఒయు పై దక్షిణ కొరియా అధ్యక్షులు భారతదేశాన్ని 2018వ సంవత్సరం జులై 9వ తేదీ నాడు సందర్శించిన సందర్భంగా సంతకాలయ్యాయి.
సుస్థిరాభివృద్ధి ని ప్రోత్సహించడం తో పాటు జీవన నాణ్యత ను మెరుగుపరచే ఉద్దేశ్యాల తో అప్లయిడ్ సైన్స్ అండ్ ఇండస్ట్రియల్ టెక్నాలజీస్ రంగాలలో ద్వైపాక్షిక సహకారాన్ని ప్రోత్సహించడం ఈ ఎంఒయు యొక్క లక్ష్యం గాను, ధ్యేయంగాను ఉంది.(Visitor Counter : 30
ప్రధాన మంత్రి కార్యాలయం
భారతదేశాన్ని స్వయం సమృద్ధం చేయడంలో స్టార్టప్ లు కీలక పాత్ర పోషిస్తున్నాయి : పిఎం శ్రీ మోదీ
కరోనా సంక్షోభ సమయంలో ఆత్మనిర్భర్ భారత్ కు స్టార్టప్ లు అందించిన సేవలను ప్రధానమంత్రి శ్రీ నరేంద్ర మోదీ ప్రశంసించారు. “ప్రారంభ్ : స్టార్టప్ ఇండియా అంతర్జాతీయ శిఖరాగ్రం”లో వీడియో కాన్ఫరెన్సింగ్ లో ఆయన మాట్లాడుతూ స్థానిక ఉత్పత్తులకు బ్రాండ్ అంబాసిడర్లుగా వ్యవహరించిన వాటిలో 45 శాతం స్టార్టప్ లు ద్వితీయ, తృతీయ శ్రేణి నగరాలకు చెందినవేనని అన్నారు.
స్థానిక అవకాశాలకు అనుగుణంగా ప్రతీ ఒక్క రాష్ట్రం స్టార్టప్ లను ప్రోత్సహిస్తూ ఇంకుబేట్ చేస్తున్నట్టు ఆయన చెప్పారు. అలాగే దేశంలోని 80 శాతం జిల్లాలు ఇప్పుడు స్టార్టప్ ఇండియా కార్యక్రమంలో భాగస్వాములుగా ఉన్నట్టు తెలిపారు. ప్రజలు తమ ఆహారం విషయంలో చైతన్యవంతులైనందు వల్ల ఆహారం, వ్యవసాయ రంగంలో కొత్త అవకాశాలున్నట్టు ఆయన చెప్పారు. భారతదేశం ఈ రంగాల వృద్ధికి ప్రత్యేక ప్రాధాన్యం ఇస్తున్నదంటూ ఇందుకోసం రూ.1 లక్ష కోట్లతో అగ్రి ఇన్ ఫ్రా ఫండ్ ఏర్పాటు చేసినట్టు ఆయన తెలిపారు. ఈ కొత్త అవకాశాలను ఆసరా చేసుకుని స్టార్టప్ లు రైతులతో భాగస్వామ్యాలు కుదుర్చుకుని మరింత నాణ్యమైన ఉత్పత్తులను తేలిగ్గా వ్యవసాయ క్షేత్రాల నుంచి టేబుల్స్ కు చేరడంలో కీలక పాత్ర పోషిస్తున్నాయని ఆయన అన్నారు.
కరోనా సంక్షోభ సమయంలో ఆత్మనిర్భరం కావడంలో స్టార్టప్ ల సేవలను ప్రధానమంత్రి ప్రత్యేకంగా ప్రశంసించారు. శానిటైజర్లు, పిపిఇ కిట్లు, వాటికి సంబంధించిన సరఫరా వ్యవస్థలను పెంచడంలో స్టార్టప్ ల పాత్ర కీలకమని ఆయన అన్నారు. అలాగే నిత్యావసరాలు, ఔషధాలను ఇంటింటికీ డెలివరీ చేయడం, కరోనా రణరంగంలో ముందు వరుసలో నిలిచిన పనివారి రవాణాలో, ఆన్ లైన్ స్టడీ మెటీరియల్ సరఫరాలో కూడా స్టార్టప్ లు కీలకంగా నిలిచాయని ఆయన చెప్పారు. ప్రతి కూడా పరిస్థితుల్లో కూడా అవకాశాలు అన్వేషించుకోవడం, సంక్షోభ సమయంలో సమాజంలో విశ్వాసం నింపడంలో కూడా స్టార్టప్ ల పాత్రను ప్రధానమంత్రి ప్రశంసించారు.
ఆరోగ్య, కుటుంబ సంక్షేమ మంత్రిత్వ శాఖ
భారతదేశంలో కేసు మరణాల రేటు  మెరుగుపడుతోంది, ఇదిప్రస్తుతం 2.28 శాతంగా ఉంది.
మొత్తం రికవరీలు 9 లక్షలు దాటాయి.
వరుసగా 4వ రోజున కూడా రోజుకు 30,000 కంటే ఎక్కువ రికవరీలు నమోదయ్యాయి.
ఎక్కువ సంఖ్యలో పరీక్షల నిర్వహణ, ఆసుపత్రిలో చేరిన కేసులకు సమర్థవంతమైన వైద్య చికిత్స అందించడం ద్వారా, ముందస్తుగా వ్యాధిని గుర్తించడం, ఐసోలేషన్ లో ఉంచడం వంటి చర్యలపై కేంద్రప్రభుత్వంతో పాటు, రాష్ట్రాలు / కేంద్రపాలితప్రాంతాల ప్రభుత్వాలు దృష్టిని కేంద్రీకరించడంతో, కేసు మరణ రేటు గణనీయంగా తగ్గడంతో పాటు రికవరీ రేటు పెరుగుతోంది.
సమర్థవంతమైన నియంత్రణ వ్యూహం, పెద్ద సంఖ్యలో పరీక్షలతో పాటు, ప్రామాణిక వైద్య చికిత్సా విధానం అమలుచేయడంతో, కేసు మరణాల రేటు గణనీయంగా తగ్గింది. కేసు మరణాల రేటు క్రమంగా తగ్గుతూవస్తోంది, ప్రస్తుతం ఇది 2.28 శాతంగా నమోదయ్యింది. ప్రపంచంలో అత్యల్ప మరణాల రేటు నమోదౌతున్న దేశాల్లో భారతదేశం ఒకటిగా ఉంది.
రోజుకు 30,000 రికవరీల పరంపరను కొనసాగిస్తూ వరుసగా 4వ రోజున, గత 24 గంటల్లో 31,991 మంది రోగులు డిశ్చార్జి అయ్యారు. దీంతో, మొత్తం రికవరీల సంఖ్య 9 లక్షలు దాటి, ప్రస్తుతం 9,17,567 కు చేరుకుంది. ఫలితంగా, రికవరీ రేటు 64 శాతానికి పెరిగింది.
తక్కువ మరణాలు మరియు ఎక్కువ మంది ప్రజలు కోలుకోవడం ఫలితంగా, ఆసుపత్రిలో చికిత్స పొందుతున్న రోగుల సంఖ్య  కంటే చికిత్స అనంతరం కోలుకున్న రోగుల సంఖ్య ఈ రోజు 4,32,453 ఎక్కువగా నమోదయ్యింది. ఆసుపత్రులలోనూ, ఇళ్ళల్లోనూ చికిత్స పొందుతున్న కోవిడ్-19 రోగులందరికీ వైద్య సహాయం నిరంతరాయంగా కొనసాగుతూనే ఉంది.
కోవిడ్-19 కు సంబంధించిన సాంకేతిక సమస్యలు, మార్గదర్శకాలు,
సలహాలు, సూచనలపై ప్రామాణికమైన, తాజా సమాచారం కోసం
ఈ వెబ్ సైట్ ను క్రమం తప్పకుండా సందర్శించండి :
https://www.mohfw.gov.in/ మరియు @MoHFW_INDIA.
కోవిడ్-19 కు సంబంధించిన సాంకేతిక సమస్యలకు పరిష్కారాలను
దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న
ఈ మెయిల్ ను సంప్రదించడం ద్వారా పొందవచ్చు :
ncov2019[at]gov[dot]in మరియు @CovidIndiaSeva .
కోవిడ్-19 పై ఎటువంటి అనుమానాలు, సమస్యలు, సమాచారానికైనా,
ఆరోగ్యం, కుటుంబ సంక్షేమ మంత్రిత్వ శాఖకు చెందిన
ఉచిత హెల్ప్ లైన్ నెంబర్ : +91-11-23978046
లేదా 1075 టోల్ ఫ్రీ ను సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన
కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf
ఆరోగ్య, కుటుంబ సంక్షేమ మంత్రిత్వ శాఖ
133.88 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 67 లక్షలకు పైగా డోసులు నిర్వహణ
98.37 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 5,784 కొత్త కేసులు నమోదు
దేశవ్యాప్త క్రియాశీల కేసుల సంఖ్య 88,993; ఇది 563 రోజుల కనిష్ట స్థాయి
వారపు పాజిటివిటీ రేటు  గత 30 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 66,98,601 డోసులతో కలిపి, 133.88 కోట్ల డోసులను  టీకా కార్యక్రమం అధిగమించింది. 1,40,27,706 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,85,716
|
|
రెండో డోసు
|
|
96,07,316
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,83,175
|
|
రెండో డోసు
|
|
1,67,05,166
|
|
18-44 ఏళ్ల వారు
|
|
మొదటి డోసు
|
|
47,99,75,178
|
|
రెండో డోసు
|
|
27,39,51,712
|
|
45-59 ఏళ్ల వారు
|
|
మొదటి డోసు
|
|
18,99,59,003
|
|
రెండో డోసు
|
|
13,45,40,063
|
|
60 ఏళ్లు పైబడినవారు
|
|
మొదటి డోసు
|
|
11,87,51,430
|
|
రెండో డోసు
|
|
8,65,53,818
|
|
మొత్తం
|
|
1,33,88,12,577
గత 24 గంటల్లో 7,995 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,41,38,763 కు పెరిగింది.
దేశవ్యాప్త రికవరీ రేటు 98.37 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 47వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 5,784 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 88,993. ఇది 563 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 9,50,482 పరీక్షలు చేశారు. దేశవ్యాప్తంగా ఇప్పటివరకు 65.76 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.68 శాతంగా ఉంది. గత 30 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.58 శాతంగా ఉంది. రోజువారీ పాజిటివిటీ రేటు గత 71 రోజులుగా 2 శాతం కంటే తక్కువగా, 106 రోజులుగా 3 శాతం కంటే తక్కువగా నమోదవుతోంది.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ నివేదిక - అధికారిక ఉపాధి దృక్పథం
సెప్టెంబర్ 2017 నుంచి అక్టోబర్ 2020 మధ్య కాలంలో దేశంలోని 'ఉపాధి స్థితి'పై, 'కేంద్ర గణాంకాలు, కార్యక్రమాల అమలు మంత్రిత్వ శాఖ' ఆధ్వర్యంలో పనిచేసే 'జాతీయ గణాంకాల కార్యాలయం' పత్రిక ప్రకటన జారీ చేసింది. కొన్ని కోణాల్లో అభివృద్ధిని లెక్కించడానికి, ఎంపిక చేసిన ప్రభుత్వ సంస్థల్లోని పరిపాలన నివేదికల ఆధారంగా ఈ ప్రకటన విడుదల చేసింది.
పూర్తి వివరాల కోసం ఇక్కడ క్లిక్ చేయండి.
రైల్వే మంత్రిత్వ శాఖ
అప్రెంటీసులకు రైల్వేల అండ
ప్రస్తుతం ప్రకటించిన 1,03,769 లెవెల్ -1 ఖాళీల్లో అప్రెంటిస్ చట్టం 2016 ప్రకారం 20 %  ఖాళీలు అప్రెంటీసులకు కేటాయింపు
లెవెల్ -1లో భర్తీ చేయడానికి ప్రకటించిన 1,03,769 పోస్టులలో 20 శాతం పోస్టులను  అప్రెంటిస్ చట్టం 2016 ప్రకారం అప్రెంటీసులకు రైల్వేమంత్రిత్వ శాఖ కేటాయించింది. అప్రెంటీసులుగా పనిచేస్తున్న తమను రెగ్యులర్ ఉద్యోగాలు ఇవ్వాలని అప్రెంటీసులుగా పనిచేస్తున్నవారు కోరుతున్నారు.
దీనికోసం 2017 మేలో జనరల్ మేనేజర్లకు రద్దు చేసిన అధికారాలను పునరుద్ధరించాలని అప్రెంటీసులు కోరుతున్నారు.
అయితే, పోటీలేకుండా రెగ్యులర్ ఉద్యోగాలను భర్తీ చేయడం రాజ్యాంగ మరియు కేంద్ర ప్రభుత్వ నిబంధనల ప్రకారం సాధ్యంకాదని గుర్తించవలసి ఉంటుంది. రెగ్యులర్ ఉద్యోగాల కోసం ధరఖాస్తు చేసి పోటీ పడడానికి దేశంలో తగిన అర్హతలు ఉన్న ప్రతి ఒక్కరికి హక్కు ఉంటుంది. బహిరంగ పోటీ లేకుండా నేరుగా ఉద్యోగాలను భర్తీ చేయడం నిబంధనలకు విరుద్ధంగా ఉంటుంది.
ఇంతేకాకుండా అప్రెంటిస్ చట్టం 2016లో పొందుపరచిన నిబంధనల ప్రకారం ప్రతి యజమాని తన సంస్థలో అప్రెంటీసులను నియమించవలసి ఉంటుంది.
ఈ నిబంధనలను దృష్టిలో ఉంచుకొని లెవెల్-1 ఉద్యోగాలలో 20% ఖాళీలను అప్రెంటీసులకు రిజర్వు చేసి వారికి తగిన న్యాయం చేయాలని రైల్వే నిర్ణయించింది. అమలులో ఉన్న నిబంధనల ప్రకారం చట్టం ప్రకారం అప్రెంటీసులను రైల్వే నియమిస్తున్నది. 2014 డిసెంబర్ 22వ తేదీన అప్రెంటిస్ చట్టం- 1961లో చేసిన మార్పుల ప్రకారం సెక్షన్ 22 మేరకు " ప్రతి యాజమాన్యానికి తన సంస్థలో అప్రెంటిసుషిప్ పూర్తి చేసిన వారికి ఉద్యోగాలలో నియమించడానికి ఒక విధానాన్ని రూపొందించుకోవలసి ఉంటుంది." ఈ నియమావళికి అనుగుణంగా రైల్వే సంస్థలలో లెవెల్-1 ఉద్యోగాలలో 20% ఉద్యోగాలను అప్రెంటీస్ కోర్సు పూర్తి చేసినవారికి కేటాయించాలని సూచిస్తూ II/2016/ RR/ 1/8 ఆదేశాలను జారీచేయడం జరిగింది. ఉద్యోగాల భర్తీలో వీరికి ప్రాధాన్యత ఇవ్వాలని లేఖలో పేర్కొన్నారు.
2018లో లెవెల్-1లో రైల్వే రిక్రూట్మెంట్ బోర్డులు 1288 అప్రెంటీసులను ఎంపిక చేశాయి. ప్రస్తుతం 1,03,769 పోస్టులను భర్తీ చేయడానికి ప్రక్రియ సాగుతున్నది.
పోస్టులను భర్తీ చేయడానికి రైల్వే రిక్రూట్మెంట్ బోర్డులు కలసి మూడు నోటిఫికేషన్లను జారీ చేశాయి. CEN 01/2019, CEN 03/2019  RRC - 01/2019 నోటిఫికేషన్ల కింద 1.4 లక్షల ఉద్యోగాలను భర్తీ చేయడానికి నోటిఫికేషన్లు వెలువడ్డాయి. ఉద్యోగాల కోసం 2.40 కోట్ల మంది దరఖాస్తు చేశారు. గతంలో ప్రకటించిన విధంగా 2020 డిసెంబర్ 15వ తేదీ నుంచి పోటీ పరీక్షలు ప్రారంభంకానున్నాయి. వీటిని సజావుగా సక్రమంగా నిర్వహించడానికి రైల్వే శాఖ ఏర్పాట్లను చేస్తున్నది. పరీక్షల వివరాలను అన్ని నోటిఫికేషన్లను విడివిడిగా ఆర్ ఆర్ బి ల వెబ్ సైట్ లలో పొందుపరచడం జరుగుతుంది.
భారత ప్రభుత్వ ప్రధాన శాస్త్రీయ సలహాదారు కార్యాలయం
"భారత్ కోసం ప్రాజెక్ట్ ఓ2"
కరోనా రెండో దశలో, దేశవ్యాప్తంగా వైద్య ఆక్సిజన్ అవసరం పెరిగింది. భవిష్యత్తులో తగినంత ఆక్సిజన్ ఉండేలా చూసుకోవడానికి, ప్రస్తుత డిమాండ్కు తగ్గట్లుగా ఆక్సిజన్ను ఉత్పత్తి చేయడం తప్పనిసరిగా మారింది. వైద్య ఆక్సిజన్ డిమాండ్లో పెరుగుదలకు తగ్గట్లుగా దేశంలో ఉత్పత్తి సామర్థ్యాన్ని పెంచడానికి, కేంద్ర ప్రభుత్వ ప్రధాన శాస్త్రీయ సలహాదారు కార్యాలయం "భారత్ కోసం ప్రాజెక్ట్ ఓ2" పిలుపునిచ్చింది.
భారత్ కోసం ప్రాజెక్ట్ ఓ2 కింద, జియోలైట్స్ వంటి ముఖ్యమైన ముడి పదార్థాల జాతీయ స్థాయి సరఫరా, చిన్న ఆక్సిజన్ ప్లాంట్ల ఏర్పాటు, కంప్రెషర్ల తయారీ, ఆక్సిజన్ ప్లాంట్లు, కాన్సన్ట్రేటర్లు, వెంటిలేటర్ల వంటి తుది ఉత్పత్తులను నేషనల్ కన్సార్టియం ఆఫ్ ఆక్సిజన్ అనుమతిస్తుంది. ఆక్సిజన్ స్వల్పకాలిక డిమాండ్ను తీర్చడమేగాక, దీర్ఘకాలిక అవసరాలకు తగ్గట్లుగా ఉత్పత్తి వ్యవస్థను బలోపేతం చేయడంపైనా కన్సార్టియం దృష్టి పెడుతుంది. భారతదేశ ఉత్పత్తిదారులు, స్టార్టప్లు, ఎంఎస్ఎంఈల  నుంచి వచ్చే ఆక్సిజన్ ప్లాంట్లు, కాన్సన్ట్రేటర్లు, వెంటిలేటర్ల వంటి అత్యవసర ఉపకరణాల ఉత్పత్తిని ఒక నిపుణుల కమిటీ పర్యవేక్షిస్తుంది. భారత్ ఎలక్ట్రానిక్స్ లిమిటెడ్, టాటా కన్సల్టింగ్ ఇంజినీర్స్, బెంగళూరు సీ-క్యాంప్, కాన్పూర్ ఐఐటీ, దిల్లీ ఐఐటీ, బాంబే ఐఐటీ, హైదరాబాద్ ఐఐటీ, భోపాల్ ఐఐఎస్ఈఆర్, పుణె వెంచర్ సెంటర్ సహా 40కిపైగా ఎంఎస్ఎంఈలు ఉత్పత్తి, సరఫరా కన్సార్టియంలో ఉంటాయి.
యూఎస్ఏఐడీ, ఎడ్వర్డ్స్ లైఫ్ సైన్సెస్ ఫౌండేషన్, క్లైమేట్ వర్క్స్ ఫౌండేషన్ వంటి సంస్థల నుంచి సీఎస్ఆర్ లేదా విరాళాలు సేకరించేందుకు ఈ కన్సార్టియం ప్రారంభమైంది. కన్సార్టియం విధుల్లో సాయపడేందుకు, సామాజిక బాధ్యతలో భాగంగా హోప్ ఫౌండేషన్, అమెరికన్ ఇండియన్ ఫౌండేషన్, వాల్మార్ట్, హిటాచి, బీఎన్పీ పరిబాస్, ఎల్న్ఫోచిప్స్ ఆక్సిజన్ కాన్సన్ట్రేటర్లు, వీపీఎస్ఏ/పీఎస్ఏ ప్లాంట్లను సేకరిస్తున్నాయి. కన్సార్టియంలోని ఉత్పత్తిదారుల కోసం జియోలైట్ వంటి ముడి పదార్థాల సేకరణకు ఆర్థిక సాయం చేయడానికి ఎన్ఎండీసీ లిమిటెడ్ అంగీకరించింది.
ఈ ప్రాజెక్టుపై సమాచారం కావాలంటే 'industry-engagement[at]psa[dot]gov[dot]in'కు మెయిల్ చేయవచ్చు.
వివిధ కొవిడ్ ప్రాజెక్టులపై మరిన్ని వివరాల కోసం 'https://www.psa.gov.in/innovation-science-bharat' పేజీని సందర్శించవచ్చు.
ప్రధాన మంత్రి కార్యాలయం
పాక్ యోంగ్ విమానాశ్రయాన్ని ప్రారంభించిన ప్రధాన మంత్రి; సిక్కిమ్ కు లభించిన గగనతల సంధాన సదుపాయం
ప్రధాన మంత్రి శ్రీ నరేంద్ర మోదీ సిక్కిమ్ లో పాక్యోంగ్ విమానాశ్రయాన్ని నేడు ప్రారంభించారు. ఇది హిమాలయ ప్రాంత రాష్ట్రం లో తొలి విమానాశ్రయం; అంతే కాదు, ఇది దేశం లోని వందో విమానాశ్రయం కూడా.
ఈ సందర్భం లో పెద్ద సంఖ్య లో హాజరైన ప్రజలను ఉద్దేశించి ప్రధాన మంత్రి ప్రసంగిస్తూ ఈ రోజు సిక్కిమ్ కు ఒక చారిత్రకమైన దినమని, అలాగే భారతదేశానికి కూడా ఒక ముఖ్యమైన రోజు అని అభిర్ణించారు. పాక్యోంగ్ విమానాశ్రయాన్ని కలుపుకొని భారతదేశం విమానాశ్రయాల్లో శతకాన్ని సాధించిందని ఆయన తెలిపారు. సిక్కిమ్ రాష్ట్రానికే చెందిన యువ క్రికెటర్ నిలేశ్ లామీచానే ఇటీవలే జరిగిన విజయ్ హజారే ట్రోఫీ లో వంద పరుగులు సాధించినట్లు కూడా ప్రధాన మంత్రి తన ప్రసంగం లో ప్రస్తావించారు.
పాక్యోంగ్ విమానాశ్రయం సిక్కిమ్ కు సంధానాన్ని ఎంతగానో సానుకూలపరుస్తుందని ప్రధాన మంత్రి అన్నారు. ఇది సామాన్యుడికి ఉపయోగపడాలనే ఈ విమానాశ్రయాన్ని యుడిఎఎన్  పథకం లో చేర్చినట్లు ఆయన తెలిపారు.
యావత్తు ఈశాన్య ప్రాంతం లో సంధానాన్ని మౌలిక సదుపాయాల పరంగా మరియు భావోద్వేగాల పరంగా శర వేగంగా ఇనుమడింపజేసేందుకు ప్రత్యేక శ్రద్ధ వహించడం జరుగుతోందని ప్రధాన మంత్రి అన్నారు. అభివృద్ధి పనులను సమీక్షించడం కోసం ఈశాన్య ప్రాంత రాష్ట్రాలను స్వయంగా తాను అనేకసార్లు సందర్శించినట్లు ఆయన చెప్పారు. దీనికి తోడు కేంద్ర మంత్రులు కూడా ఈ ప్రాంతాన్ని తరచుగా సందర్శిస్తున్నారని ఆయన అన్నారు. దీనితో క్షేత్ర స్థాయి లో ఫలితాలు కనిపిస్తున్నాయని ఆయన చెప్పారు. పెద్ద వంతెనలు, మెరుగైన రహదారులు, రైలు మార్గాల అనుసంధానం, గగనతల సేవలు వర్ధిల్లడాన్ని ఆయన ప్రస్తావించారు.
ప్రస్తుతం దేశం లో ఉన్న 100 విమానాశ్రయాల్లో 35 విమానాశ్రయాలు గత నాలుగు సంవత్సరాలలో కార్యకలాపాలు మొదలుపెట్టుకొన్నవేనని ప్రధాన మంత్రి వివరించారు.
సేంద్రియ వ్యవసాయం లో సిక్కిమ్ సాధించిన ప్రగతి ని గురించి ప్రధాన మంత్రి తన ప్రసంగం లో పేర్కొన్నారు. కేంద్ర ప్రభుత్వం ‘‘మిశన్ ఆర్గానిక్ వేల్యూ డివెలప్మెంట్ ఫర్ నార్త్ ఈస్టర్న్ రీజియన్’’ ను చేపట్టిన సంగతిని ఆయన గుర్తుకు తెచ్చారు.(Visitor Counter : 299
ఆర్థిక మంత్రిత్వ శాఖ
17 రాష్ట్రాలకు రూ.9,871 కోట్ల రెవెన్యూ లోటు గ్రాంట్ విడుదల
- గడిచిన రెండు నెలల కాలంలో రాష్ట్రాలకు మొత్తం రూ.19,742 కోట్ల రెవెన్యూ లోటు గ్రాంట్ విడుదల
కేంద్ర ఆర్థిక మంత్రిత్వ శాఖలోని వ్యయ శాఖ 2021-22 ఆర్థిక సంవత్సరానికి సంబంధించి ఈ రోజు 17 రాష్ట్రాలకు రూ.9871 కోట్ల మేర 2వ నెలవారీ పోస్ట్ డెవల్యూషన్ రెవెన్యూ డెఫిసిట్  గ్రాంట్ను విడుదల చేసింది. 2వ విడత విడుదలతో కలుపుకొని ప్రస్తుత ఆర్థిక సంవత్సరంలోని మొదటి రెండు నెలల్లో కేంద్రం మొత్తం రూ.19,742 కోట్ల మేర పోస్ట్ డివల్యూషన్ రెవెన్యూ డెఫిసిట్ గ్రాంట్ను రాష్ట్రాలకు విడుదల చేసినట్టయింది. గురువారం రాష్ట్రాల వారీగా విడుదల చేసిన గ్రాంట్ వివరాలు, 2021-22లో రాష్ట్రాలకు విడుదల చేసిన పోస్ట్ డెవల్యూషన్ రెవెన్యూ డెఫిసిట్ గ్రాంట్ మొత్తంల వివరాలు ఈ కిందన జతచేయబడ్డాయి. కేంద్రం రాజ్యాంగంలో గల ఆర్టికల్ 275 ప్రకారం రాష్ట్రాలకు పోస్ట్ డెవల్యూషన్ రెవెన్యూ డెఫిసిట్ గ్రాంట్ను అందిస్తు వస్తోంది.
రాష్ట్రాల రెవెన్యూ అకౌంట్లలోని లోటును తీర్చడానికి ఆర్థిక కమిషన్ సిఫారసుల ప్రకారం నెలవారీ వాయిదాలలో ఈ గ్రాంట్లు విడుదల చేయబడతాయి. 15వ ఆర్థిక కమిషన్ 17 రాష్ట్రాలకు పోస్ట్ డెవల్యూషన్ రిలీజ్ డెఫిసిట్ గ్రాంట్లను సిఫారసు చేసింది. పోస్ట్ డెవల్యూషన్ రెవెన్యూ లోటు మంజూరు కోసం సిఫార్సు చేసిన రాష్ట్రాలు: ఆంధ్రప్రదేశ్, అస్సాం, హర్యానా, హిమాచల్ ప్రదేశ్, కర్ణాటక, కేరళ, సిక్కిం, మణిపూర్, మేఘాలయ, మిజోరం, నాగాలాండ్, పంజాబ్, రాజస్థాన్, త్రిపుర, తమిళనాడు, పశ్చిమ బెంగాల్ ఉన్నాయి. ఈ మంజూరును స్వీకరించడానికి రాష్ట్రాల అర్హతలను మరియు గ్రాంట్ పరిమాణం మొత్తాన్ని కూడా కమిషన్ నిర్ణయించింది. ఆదాయ అంచనా మరియు రాష్ట్ర వ్యయాల మధ్య వ్యత్యాసం ఆధారంగా దీనిని నిర్ణయించారు. 2021-22 ఆర్థిక సంవత్సరానికి గాను అంచనా అధికారాన్ని కూడా కమిషన్ పరిగణనలోకి తీసుకుంది. 15వ ఫైనాన్స్ కమిషన్ 2021-22 ఆర్థిక సంవత్సరంలో 17 రాష్ట్రాలకు మొత్తం రూ.1,18,452 కోట్ల మేర
పోస్ట్ డెవల్యూషన్ రెవెన్యూ డెఫిసిట్ గ్రాంట్ను సిఫారసు చేసింది. ఈ గ్రాంట్ 12 నెలవారీ వాయిదాలలో ఆయా రాష్ట్రాలకు విడుదలవుతుంది.
రాష్ట్రాల వారీగా విడుదల చేయబడిన పోస్ట్ డెవల్యూషన్ రెవెన్యూ లోటు గ్రాంట్
|
|
క్రమ సంఖ్య
|
|
రాష్ట్రం పేరు
|
|
మే 2021 లో విడుదల చేసిన మొత్తం


|
|
2021-22లో విడుదల చేసిన మొత్తం


|
||
|
ఆంధ్రప్రదేశ్
|
|
1438.08
|
|
2876.16
|
||
|
అస్సాం
|
|
531.33
|
|
1062.66
|
||
|
హర్యానా
|
|
11.00
|
|
22
|
||
|
హిమాచల్ ప్రదేశ్
|
|
854.08
|
|
1708.16
|
||
|
కర్ణాటక
|
|
135.92
|
|
271.84
|
||
|
కర్ణాటక
|
|
1657.58
|
|
3315.16
|
||
|
మణిపూర్
|
|
210.33
|
|
420.66
|
||
|
మేఘాలయ
|
|
106.58
|
|
213.16
|
||
|
మిజోరం
|
|
149.17
|
|
298.34
|
||
|
నాగాలాండ్
|
|
379.75
|
|
759.5
|
||
|
పంజాబ్
|
|
840.08
|
|
1680.16
|
||
|
రాజస్థాన్
|
|
823.17
|
|
1646.34
|
||
|
సిక్కిం
|
|
56.50
|
|
113
|
||
|
తమిళనాడు
|
|
183.67
|
|
367.34
|
||
|
త్రిపుర
|
|
378.83
|
|
757.66
|
||
|
ఉత్తరాఖండ్
|
|
647.67
|
|
1295.34
|
||
|
పశ్చిమ బెంగాల్
|
|
1467.25
|
|
2934.5
|
|
|
|
మొత్తం
|
|
9,871.00
|
|
19,742.00
ప్రధాన మంత్రి కార్యాలయం
ప్రధాన మంత్రి యుఎస్ఎ సందర్శన కు బయలుదేరి వెళ్ళే ముందు జారీ చేసిన ప్రకటన
యునైటెడ్ స్టేట్స్ ఆఫ్ అమెరికా అధ్యక్షుడు మాన్య శ్రీ జో బైడెన్ ఆహ్వానించిన మీదట నేను 2021 సెప్టెంబర్ 22-25 తేదీ ల మధ్య కాలం లో యుఎస్ఎ ను సందర్శించనున్నాను.
నా సందర్శన కాలం లో, నేను భారతదేశం-యుఎస్ సమగ్ర ప్రపంచ వ్యూహాత్మక భాగస్వామ్యాన్ని అధ్యక్షుడు శ్రీ బైడెన్ తో నేను సమీక్షించనున్నాను. పరస్పర ప్రయోజనం ముడిపడ్డ ప్రాంతీయ అంశాల పై, ప్రపంచ అంశాల పై మేం ఒకరి అభిప్రాయాల ను మరొకరికి వెల్లడించుకొంటాము. ఉభయ దేశాల మధ్య సహకారాని కి గల అవకాశాల ను, మరీ ముఖ్యం గా విజ్ఞాన శాస్త్రం, సాంకేతిక విజ్ఞానం రంగం లో సహకారాని కి ఉన్న అవకాశాల ను పరిశీలించడం కోసం ఉపాధ్యక్షురాలు కమలా హారిస్ గారి తో సమావేశం కావడానికి కూడా నేను ఎదురు చూస్తూ ఉన్నాను.
అధ్యక్షుడు శ్రీ బైడెన్, ఆస్ట్రేలియా ప్రధాని శ్రీ స్కాట్ మారిసన్, జపాన్ ప్రధాని శ్రీ యోశీహిదే సుగా లతో నేను కూడా కలసి, క్వాడ్ లీడర్స్ సమిట్ లో పాలుపంచుకోబోతున్నాను. ఇది నేత లు స్వయంగా పాల్గొంటున్న ఒకటో క్వాడ్ లీడర్స్ సమిట్ కానున్నది. ఈ సంవత్సరం మార్చి నెల లో వర్చువల్ మాధ్యమం ద్వారా జరిగిన మా శిఖర సమ్మేళనం తాలూకు ఫలితాల ను నిశితం గా పరిశీలించడానికి, ఇండో-పసిఫిక్ రీజియన్ పట్ల మా ఉమ్మడి దృష్టి కోణం ప్రాతిపదిక గా భావి కార్యక్రమాల కు ప్రాధాన్యాల ను కూడా గుర్తించడానికి ఈ సమిట్ ఒక అవకాశాన్ని అందిస్తోంది.
ఆస్ట్రేలియా, జపాన్ లతో దృఢమైన ద్వైపాక్షిక సంబంధాల ను నిశితం గా పరిశీలించడానికి, అలాగే ప్రాంతీయ అంశాల పైన, ప్రపంచ అంశాల పైన మా అభిప్రాయాల ను ఉపయోగకరమైన రీతి లో వెల్లడి చేసుకోవడానికి ఆస్ట్రేలియా ప్రధాని శ్రీ మారిసన్ తో, జపాన్ ప్రధాని శ్రీ సుగా తో నేను భేటీ కానున్నాను.
కోవిడ్ -19 మహమ్మారి, ఉగ్రవాదం తో పోరాడవలసిన ఆవశ్యకత, జలవాయు పరివర్తన, ఇంకా ఇతర ముఖ్య అంశాలు సహా ప్రస్తుతం ప్రపంచానికి సవాలు గా నిలచిన అత్యవసర అంశాల పై దృష్టి పెడుతూ ఐక్య రాజ్య సమితి సాధారణ సభ లో ఒక ప్రసంగం తో నేను నా సందర్శన ను ముగిస్తాను.
యుఎస్ఎ తో సమగ్ర ప్రపంచ వ్యూహాత్మక భాగస్వామ్యాన్ని పటిష్టం చేసుకోవడానికి, మన వ్యూహాత్మక భాగస్వామ్య దేశాలు అయిన జపాన్ తో, ఆస్ట్రేలియా తో సంబంధాల ను మరింత గా సమన్వయం చేసుకోవడానికి, అలాగే ముఖ్యమైన ప్రపంచ అంశాల పైన మా మధ్య గల సహకారాన్ని పెంపొందించుకోవడానికి యుఎస్ కు నా సందర్శన ఒక అవకాశాన్ని ఇవ్వగలదు.
ఉప రాష్ట్రపతి సచివాలయం
ఈ నెల 4న అసోంలో పర్యటించనున్న ఉప రాష్ట్రపతి
ఐఐటీ గౌహతి 25వ స్నాతకోత్సవానికి ముఖ్య అతిథిగా హాజరుకానున్న ఉప రాష్ట్రపతి
భారత ఉప రాష్ట్రపతి శ్రీ జగదీప్ ధన్ఖర్, ఈ నెల 04న అసోంలో పర్యటించనున్నారు. ఇండియన్ ఇన్స్టిట్యూట్ ఆఫ్ టెక్నాలజీ  గౌహతి 25వ స్నాతకోత్సవానికి ముఖ్య అతిథిగా ఆయన హాజరవుతారు.
ఉప రాష్ట్రపతి గౌహతి చేరుకున్నాక కామాఖ్య ఆలయానికి వెళ్లి ప్రత్యేక పూజలు చేస్తారు.
ఒక రోజు పర్యటనలో భాగంగా, ఐఐటీ గౌహతిలో విద్యార్థులతోనూ ఉప రాష్ట్రపతి సంభాషిస్తారు.
PIB Headquarters
2017 జులై 24వ తేదీన పోస్టల్ పెన్షన్ అదాలత్ ను నిర్వహించనున్న తెలంగాణ సర్కిల్
2017 జూన్ నెలాఖరుతో ముగిసే అర్థ సంవత్సర కాలానికి గాను, రెండవ ప్రాంతీయ తపాలా పింఛన్ అదాలత్ ను 2017 జులై 24వ తేదీ  ఉదయం 11 గంటలకు హైదరాబాద్ లోని అబిడ్స్ లో ఉన్న డాక్ సదన్ కమిటీ హాలులో నిర్వహించనున్నారు. పోస్టల్ పెన్షనర్స్ తమకు సంబంధించిన పింఛను, గ్రాట్యుటి, ఇతర సంబంధిత అంశాలపై తమకు ఏవైనా సమస్యలు ఉంటే 2017 జులై 10వ తేదీ లోపు శ్రీ ఎన్. పద్మనాభరావు, సీనియర్ అకౌంట్స్ ఆఫీసర్ , ఆఫీస్ ఆఫ్ ది పోస్ట్ మాస్టర్ జనరల్, హైదరాబాద్ ప్రాంతం, 5వ అంతస్తు, డాక్ సదన్, అబిడ్స్, హైదరాబాద్ – 500 001 కి పంపాలని, ఈ గడువు తేదీ తరువాత అందే దరఖాస్తులను పరిశీలించబోమని హైదరాబాద్ ప్రాంత పోస్ట్ మాస్టర్ జనరల్ తెలిపారు.
(Visitor Counter : 89
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు 45.37 కోట్లకు పైగా టీకాడోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 3.29 కోట్ల డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీక మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది.
|
|
టీకా డోసులు
|
|

|
|
సరఫరా చేసినవి
|
|
45,37,70,580
|
|
సరఫరాలో ఉన్నవి
|
|
11,79,010
|
|
వాడినవి
|
|
42,08,32,021
|
|
అందుబాటులో ఉన్న నిల్వ
|
|
3,29,38,559
ఇప్పటిదాకా 45.37 కోట్లకు పైగా ) టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 11,79,010 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 42,08,32,021 డోసులు. 3.29 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గ, ప్రైవేట్ ఆస్పత్రుల దగ్గర ఇంకా ఉన్నాయి.